2018 — 2022-yillarda davlat teatrlarining moddiy-texnika bazasini mustahkamlash va ularning faoliyatini rivojlantirish chora-tadbirlari dasturi toʻgʻrisida
(resolution, 2024-05-07)

Oʻzbekiston Respublikasi Prezidentining 2017-yil 7-fevraldagi PF-4947-son Farmoni bilan tasdiqlangan 2017 — 2021-yillarda Oʻzbekiston Respublikasini rivojlantirishning beshta ustuvor yoʻnalishi boʻyicha Harakatlar strategiyasini “Xalq bilan muloqot va inson manfaatlari yili”da amalga oshirishga oid davlat dasturi hamda “Madaniyat va sanʼat sohasini yanada rivojlantirish va takomillashtirishga doir chora-tadbirlar toʻgʻrisida” 2017-yil 31-maydagi PQ-3022-son qarori ijrosini taʼminlash maqsadida Vazirlar Mahkamasi qaror qiladi: 1. Quyidagilarni oʻz ichiga olgan 2018 — 2022-yillarda davlat teatrlarining moddiy-texnika bazasini mustahkamlash va ularning faoliyatini rivojlantirish chora-tadbirlari dasturi (keyingi oʻrinlarda Dastur deb ataladi): 2018 — 2022-yillarda davlat teatrlari faoliyatini yanada takomillashtirish va rivojlantirish boʻyicha chora-tadbirlar rejasi 1-ilovaga muvofiq; 2018 — 2022-yillarda davlat teatrlari binolarini qurish, rekonstruksiya qilish, mukammal taʼmirlash hamda jihozlashning manzilli dasturi 2-ilovaga muvofiq; Xorazm viloyati musiqali drama teatrini kompleks rivojlantirish boʻyicha chora-tadbirlar rejasi 3-ilovaga muvofiq tasdiqlansin. 2. 2018 — 2022-yillarda respublika teatrlarining moddiy-texnika bazasini mustahkamlash va ularning faoliyatini rivojlantirishga doir chora-tadbirlar dasturi bajarilishini muvofiqlashtiruvchi komissiya (keyingi oʻrinlarda Komissiya deb ataladi) tarkibi 4-ilovaga muvofiq tasdiqlansin. 3. Komissiya (A. Ramatov): Dasturda nazarda tutilgan chora-tadbirlarning amalga oshirilishi yuzasidan masʼul boʻlgan vazirlik, idoralar va mahalliy ijro etuvchi hokimiyat organlari faoliyatini tizimli asosda muvofiqlashtirishni, belgilangan tadbirlarning toʻliq va sifatli bajarilishi yuzasidan monitoring va nazoratni amalga oshirsin; davlat teatrlarining ishlab chiqiladigan yangi konsepsiyalari tashrif buyuruvchilar, xususan, imkoniyati cheklangan shaxslar uchun qulay shart-sharoit yaratish, turistlarga xizmat koʻrsatishni rivojlantirish, arxitektura-rejalashtirish, dizayn va landshaft yechimlariga eʼtibor qaratgan holda har bir teatr binosi eskiz-loyihasining teatrning yoʻnalishi va mazmun-mohiyatidan kelib chiqqan holda amalga oshirilishini taʼminlasin; 2019-yilning 1-dekabriga qadar Navoiy, Namangan va Toshkent viloyatlarida qoʻgʻirchoq teatrlarini tashkil qilish va ularning faoliyati boʻyicha takliflar ishlab chiqsin. Komissiyaga, zaruriy hollarda, Oʻzbekiston Respublikasi Madaniyat vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklarining manfaatdor vazirliklar va idoralar bilan kelishilgan takliflariga asosan 2018 — 2022-yillarda davlat teatrlari binolarini qurish, rekonstruksiya qilish, mukammal taʼmirlash hamda jihozlashning manzilli dasturiga oʻzgartirishlar kiritish huquqi berilsin. 4. Oʻzbekiston Respublikasi Madaniyat vazirligi uch oy muddatda sohaga oid malakali mutaxassislardan iborat ekspert guruhlarini shakllantirsin hamda bugungi zamon talabi va xorijiy ilgʻor tajribalarni inobatga olib, har bir davlat teatrining individual konsepsiyalarini ishlab chiqsin va tasdiqlasin. 5. Dastur doirasida davlat teatrlarini qurish, rekonstruksiya qilish, mukammal taʼmirlash va jihozlash boʻyicha: buyurtmachi etib — Oʻzbekiston Respublikasi Madaniyat vazirligi huzuridagi “Yagona buyurtmachi xizmati” injiniring kompaniyasi” davlat muassasasi belgilansin; bosh loyihachi va bosh pudrat tashkilotlari belgilangan tartibda oʻtkaziladigan tanlov (tender) savdolari natijalari asosida belgilansin. Bunda, loyiha-smeta hujjatlarini ishlab chiqish hamda qurilish-montaj ishlarini bajarish jarayonida teatrlarda imkoniyati cheklangan shaxslar uchun yanada qulay shart-sharoitlar yaratish maqsadida pandus, maxsus hojatxonalar va tomosha zalidan joy ajratilishi nazarda tutilsin. 6. Quyidagilar Dasturni moliyalashtirish manbalari etib belgilansin: davlat teatrlari binolarini qurish, rekonstruksiya qilish va jihozlash ishlari boʻyicha — Oʻzbekiston Respublikasining har yilgi Investitsiya dasturi doirasida markazlashgan mablagʻlar; davlat teatrlari binolarini mukammal taʼmirlash va jihozlash ishlari boʻyicha — Oʻzbekiston Respublikasining Davlat budjeti mablagʻlari; Oʻzbekiston Respublikasi Madaniyat vazirligi huzuridagi Madaniyat va sanʼatni rivojlantirish jamgʻarmasi mablagʻlari; imtiyozli xorijiy kreditlar va grantlar; jismoniy va yuridik shaxslarining homiylik xayriyalari; qonun hujjatlarida taqiqlanmagan boshqa manbalar. 7. Oʻzbekiston Respublikasi Iqtisodiy taraqqiyot va kambagʻallikni qisqartirish vazirligi va Moliya vazirligi Madaniyat vazirligining asoslangan hisob-kitoblariga asosan Oʻzbekiston Respublikasining 2018-yil va kelgusi yillar uchun Oʻzbekiston Respublikasi Davlat budjeti va Investitsiya dasturlari parametrlarini shakllantirishda mazkur qarorda belgilangan davlat teatrlari binolarini qurish, rekonstruksiya qilish, mukammal taʼmirlash va jihozlash ishlari uchun zarur mablagʻlarni nazarda tutsinlar. Belgilab qoʻyilsinki, 2018-yilda davlat teatrlari binolarini qurish va rekonstruksiya qilish uchun loyiha-smeta hujjatlarini ishlab chiqish va mukammal taʼmirlash ishlarini boshlashga hamda 2019-yildan boshlab qurish va rekonstruksiya qilish uchun zarur mablagʻlar ajratiladi. 8. Oʻzbekiston Respublikasi Investitsiyalar boʻyicha davlat qoʻmitasi Madaniyat vazirligi, manfaatdor vazirliklar va idoralar, Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari bilan birgalikda Dasturni amalga oshirish uchun imtiyozli xorijiy kreditlar va grantlarni jalb etish boʻyicha xalqaro moliyaviy institutlar va xorijiy donorlar bilan tizimli ishlar olib borsin. 9. Shunday tartib oʻrnatilsinki, unga binoan 2018-yilning 1-yanvaridan boshlab Oʻzbekiston Respublikasi Madaniyat vazirligi, Qoraqalpogʻiston Respublikasi Vazirlar Kengashi va viloyatlar hokimliklari tomonidan har bir davlat teatrida quyidagilarni nazarda tutuvchi sahna asarlari yaratish uchun davlat buyurtmasi beriladi: yurtimizda amalga oshirilayotgan ulkan bunyodkorlik ishlarini tarannum etuvchi, milliy qadriyatlarimiz, urf-odatlar va anʼanalarni aks ettiruvchi spektakllar; aholi, oila munosabatlari, ayniqsa, yoshlarni vatanparvarlik, fidoyilik, insonparvarlik kabi gʻoyalar asosida tarbiyalovchi badiiy yuksak sahna asarlari; yurtimizning buyuk siymolari, xalqimizning boy tarixi, vatanimiz mustaqilligiga ulkan hissa qoʻshgan namoyondalar hayoti va ijodi har tomonlama, chuqur aks ettirilgan sahna asarlari; davr bilan hamnafas yashayotgan, hayot sinovlarida toblangan fidoyi insonlar haqida hikoya qiluvchi hamda yoshlarning maʼnaviy dunyosini mustahkamlaydigan, kelajakka ishonchini oshiradigan, ibrat boʻladigan zamon qahramoni obrazini ifodalovchi spektakllar. 10. Andijon, Buxoro, Jizzax, Qashqadaryo va Xorazm viloyatlari hokimliklari yangidan quriladigan davlat teatri binolari uchun: belgilangan tartibda zarur yer maydonlari ajratilishini; tashqi muhandislik-kommunikatsiya tarmoqlari qurilishining mahalliy budjet mablagʻlari va ekspluatatsiya qiluvchi tashkilotlarning oʻz mablagʻlari hisobidan amalga oshirilishini taʼminlasinlar. 11. Oʻzbekiston Respublikasi Davlat arxitektura va qurilish qoʻmitasi ishlab chiqilgan loyiha-smeta hujjatlarining davlat ekspertizasidan oʻtkazilishini belgilangan tartibda taʼminlasin hamda bajarilayotgan qurilish-montaj ishlarining sifati, shaharsozlik normalari va qoidalariga rioya etilishi yuzasidan davlat arxitektura-qurilish nazoratini oʻrnatsin. 12. Davlat teatrlari faoliyatini moliyalashtirish manbalari etib quyidagilar belgilansin: Oʻzbekiston Respublikasi Davlat budjeti va mahalliy budjet mablagʻlari; davlat teatrlarining spektakl, tomoshalar namoyishi, gastrol faoliyatidan tushadigan mablagʻlar; xalqaro moliya institutlari, xorijiy tashkilotlar, donor mamlakatlar va tashkilotlarning grantlari; jismoniy va yuridik shaxslarning homiylik xayriyalari; qonun hujjatlarida taqiqlanmagan boshqa manbalar. 13. Oʻzbekiston Respublikasi Madaniyat vazirligi Moliya vazirligi bilan birgalikda uch oy muddatda, davlat teatrlari va konsert-tomosha muassasalari faoliyatini samaradorligini oshirish evaziga 2018 — 2022-yillarda ularni saqlash bilan bogʻliq xarajatlarning budjetdan tashqari tushadigan tushumlari hisobiga qoplanadigan ulushini bosqichma-bosqich oshirib borish boʻyicha reja-jadvalini ishlab chiqsin va tasdiqlash uchun Oʻzbekiston Respublikasi Vazirlar Mahkamasiga kiritsin. Bunda budjet mablagʻlari davlat teatrlarining oʻz daromadlari tushumiga nisbatan proporsional ravishda ajratilishi nazarda tutilsin. 14. Xorazm viloyati hokimligi tijorat banklari bilan birgalikda: Oʻzbekiston Respublikasi Prezidentining “2017 — 2020-yillarda shaharlarda arzon koʻp kvartirali uylarni qurish va rekonstruksiya qilish dasturini samarali amalga oshirish borasidagi qoʻshimcha chora-tadbirlar toʻgʻrisida” 2017-yil 23-oktabrdagi PQ–3350-son qarori doirasida Urganch shahrida qurilayotgan arzon koʻp xonadonli uylardagi xonadonlardan Xorazm viloyati musiqali drama teatri xodimlariga uzoq muddatli imtiyozli ipoteka krediti asosida ajratilishini taʼminlasin; Adliya vazirligi tomonidan 2007-yil 12-oktabrda 1727-son bilan roʻyxatga olingan Aholining keng qatlami, shu jumladan, yosh oilalar uchun uy-joy qurilishini va rekonstruksiya qilishni moliyalashtirish va kreditlar tartibi toʻgʻrisidagi nizom asosida Xorazm viloyati musiqali drama teatriga yaqin hududda qurilayotgan koʻp xonadonli uylardagi xonadonlardan (3 ta qavat), ular bilan bogʻliq xarajatlar homiylik xayriyalari hisobidan qoplanishini inobatga olgan holda, xizmat uylari sifatida foydalanish uchun Xorazm viloyati musiqali drama teatriga operativ boshqaruv huquqi bilan berilishini taʼminlasin. 15. Oʻzbekiston Respublikasi Madaniyat vazirligi, manfaatdor vazirliklar va idoralar, Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari har chorak yakuni boʻyicha Dasturdagi tadbirlarning oʻz vaqtida va sifatli bajarilishi hamda amalga oshirilgan ishlar toʻgʻrisida Komissiyaga axborot kiritib borsinlar. 16. Oʻzbekiston Respublikasi Madaniyat vazirligi: a) Oʻzbekiston Respublikasi Axborot texnologiyalari va kommunikatsiyalarni rivojlantirish vazirligi bilan birgalikda ikki oy muddatda davlat teatrlari va konsert-tomosha muassasalarida xodimlarning ish vaqti hisobini, chiptalar hisobi va hisobotini yuritishga moʻljallangan elektron dasturiy taʼminotini hamda internet tarmogʻi orqali chiptalarni elektron sotish tizimini joriy etish boʻyicha Oʻzbekiston Respublikasi Vazirlar Mahkamasiga takliflar kiritsin; b) Oʻzbekiston Respublikasi Oliy va oʻrta maxsus taʼlim vazirligi bilan birgalikda Oʻzbekiston davlat sanʼat va madaniyat instituti huzuridagi Pedagog kadrlarni qayta tayyorlash va ularning malakasini oshirish tarmoq markazida madaniyat va sanʼat sohasi pedagog, rahbar, ijodiy hamda ovoz va yoritish boʻyicha texnik xodimlarni qayta tayyorlash va ularning malakasini oshirish boʻyicha toʻlov asosida maxsus oʻquv kurslari tashkil etsin. 17. Oʻzbekiston Respublikasi Madaniyat vazirligi Iqtisodiyot vazirligi, Moliya vazirligi bilan birgalikda davlat teatrlarida davlat-xususiy sheriklik mexanizmlarini joriy etish boʻyicha takliflarni ikki oy muddatda Oʻzbekiston Respublikasi Vazirlar Mahkamasiga kiritsin. 18. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari — “Oʻzbekiston temir yoʻllari” AJ boshqaruvi raisi A.J. Ramatov, Oʻzbekiston Respublikasi Madaniyat vaziri B.S. Sayfullayev zimmalariga hamda Vazirlar Mahkamasining Madaniyat, sanʼat va yoshlar siyosati masalalari axborot-tahlil departamentiga yuklansin. T/r Tadbirlar nomi Bajarish muddatlari Moliyalashtirish manbalari Masʼul bajaruvchilar I. Davlat teatrlari faoliyatiga oid normativ-huquqiy hujjatlarni yanada takomillashtirish 1. Quyidagilarni nazarda tutuvchi Oʻzbekiston Respublikasi Vazirlar Mahkamasining qarori loyihasini ishlab chiqish va belgilangan tartibda kiritish: Davlat buyurtmasi asosida spektakllarni sahnalashtirish bilan bogʻliq xarajatlar Oʻzbekiston Respublikasi Davlat budjeti mablagʻlari, teatrlarning oʻz mablagʻlari, homiylik xayriyalari va qonun hujjatlarida taqiqlanmagan boshqa manbalar �isobidan qoplanadi Madaniyat vazirligi, manfaatdor vazirliklar va idoralar Davlat teatrlari va konsert-tomosha muassasalari faoliyatini tashkil etish toʻgʻrisida namunaviy nizom; 2018-yil mart Davlat teatrlari toifalarini belgilash tartibi toʻgʻrisida nizom; 2018-yil aprel Davlat teatrlari va konsert-tomosha muassasalarining ijodiy (artist) xodimlari va mutaxassislariga malaka toifalari berish tartibi toʻgʻrisida nizom; 2018-yil may Davlat teatrlari va konsert-tomosha muassasalarining chipta narxlarini shakllantirish tartibi toʻgʻrisida nizom; 2018-yil iyun Davlat teatrlarida sahnalashtiriladigan sahna asarlarini yaratish boʻyicha davlat buyurtmasini shakllantirish tartibi toʻgʻrisi�a nizom. 2018-yil iyul 2. Quyidagilarni nazarda tutuvchi idoraviy normativ-huquqiy hujjatlarni ishlab chiqish va tasdiqlash: davlat teatrlari ijodiy xodimlari tomonidan spektakl sahnalashtirish va artistlarning ijro etish meʼyorlari; chiptalarni maxsus tartibda kodlashtirish va uning elektron dasturiy majmua orqali hisobini yuritish tartibi; Oʻzbekiston Respublikasi Madaniyat vazirligi tizimidagi taʼlim muassasalari va konsert-tomosha muassasalari xodimlarining lavozim maoshiga uzoq muddat xizmat qilganligi uchun har oyda taqdirlash puli toʻlash tartibi; Davlat teatrlar va konsert-tomosha muassasalarining ijodiy (artist) xodimlari va mutaxassislarining malaka talablari. 2018-yil sentyabr - Madaniyat vazirligi, Moliya vazirligi, Iqtisodiyot vazirligi, Bandlik va mehnat munosabatlari vazirligi, manfaatdor vazirliklar va idoralar 3. Jahon tajribasi va zamon talablarid�n kelib chiqib, Oʻzbekiston Respublikasi Madaniyat vazirligi teatrlar va konsert-tomosha muassasalarining namunaviy shtatlarini qayta koʻrib chiqish. 2018-yil iyun - Madaniyat vazirligi, Moliya vazirligi, Bandlik va mehnat munosabatlari vazirligi 4. Navoiy, Namangan, Toshkent viloyatlarida qoʻgʻirchoq teatrlarini tashkil etish boʻyicha Oʻzbekiston Respublikasi Vazirlar Mahkamasi qarori loyihasini ishlab chiqish va kiritish. 2020-yil iyun - Madaniyat vazirligi, Navoiy, Namangan, Toshkent viloyatlari hokimliklari, manfaatdor vazirliklar va idoralar II. Kadrlarni tayyorlash, qayta tayyorlash va ularning malakasini oshirish tizimini tubdan takomillashtirish va ularning ijodiy faoliyatini yanada ragʻbatlantirish 5. Oʻzbekiston davlat sanʼat va madaniyat �nstituti huzuridagi Pedagog kadrlarni qayta tayyorlash va ularning malakasini oshirish tarmoq markazida madaniyat va sanʼat sohasi pedagog, rahbar, ijodiy, ovoz va yoritish xodimlarini qayta tayyorlash hamda ularning malakasini oshirish boʻyicha toʻlov asosida maxsus oʻquv kurslari tashkil etish. 2018-yil mart Madaniyat va sanʼat muassasalariga yil davomida ajratilgan mablagʻlar doirasida Madaniyat vazirligi, Oliy va oʻrta maxsus taʼlim vazirligi, Moliya vazirligi, Iqtisodiyot vazirligi, manfaatdor vazirliklar va idoralar 6. Qoraqalpogʻiston Respublikasi, viloyatlar teatrlaridagi pedagog, rahbar, ijodiy, ovoz va yoritish xodimlarining Toshkent shahridagi teatrlarda amaliyot oʻtashi va malakasini oshirishini tashkil etish. 2018-yil mart - Madaniyat vazirligi 7. Jahonning mashhur teatrlari bilan hamkorlikda respublikada xalqaro ilmiy-amaliy konferensiyalar, seminarlar va mahorat darslari oʻtkazish. Teatrlarning texnik va ijodiy kadrlar faoliyatini kengaytirish maqsadida oliy malakali, ilmiy salohiyatli kadrlarni xorijda tajriba almashish va malaka oshirish tizimini yoʻlga qoʻyish. Teatr sohasidagi xalqaro va respublika miqyosidagi ilmiy-amaliy seminarlar, konferensiyalar, festival, koʻrik-tanlovlarda ijodiy jamoalar va sohaning yetuk mutaxassislari ishtirokini taʼminlash. 2018 — 2022-yillar Teatrlarning budjet va budjetdan tashqari mablagʻlari, homiylik xayriyalari Madaniyat vazirligi, Fan va texnologiyalar agentligi, Tashqi ishlar vazirligi, Teatr arboblari uyushmasi, Sanʼatshunoslik instituti, manfaatdor vazirliklar va idoralar 8. Teatrlarda ilgʻor zamondoshlarimiz obrazlarini yaratishga harakatlarni qoʻllab-quvvatlash, ragʻbatlantirish va targʻib qilish maqsadida: mamlakatimiz tarixi, buyuk allomalari va bebaho neʼmatlari; bunyodkorlik ishlari; zamon qahramoni va yoshlar obrazi; oila munosabatlari va qadriyatlari; ijtimoiy muammolar va tadbirkorlik masalalari va boshqa obrazlar aks etgan dolzarb mavzulardagi spektakllarni sahnalashtirish; Doimiy reja asosida Madaniyat vazirligiga ajratilgan davlat budjeti mablagʻlari, Madaniyat va sanʼatni rivojlantirish jamgʻarmasi mablagʻlari, homiylik xayriyalari Madaniyat vazirligi, Oʻzbekiston Yozuvchilar uyushmasi, Teatr arboblari uyushmasi, Oʻzbekiston milliy teleradiokompaniyasi, manfaatdor vazirliklar va idoralar “Seni kuylaymiz, zamondosh!” Oʻzbekiston teatrlarining V Respublika koʻrik-festivalini oʻtkazish. 2019-yil iyun 9. Bolalarda estetik didning shakllanishi, yosh avlod ongida vatanparvarlik, milliy va madaniy qadriyatlarimizga ehtirom tuygʻularining kamol topishiga teatr sanʼati orqali taʼsir oʻtkazish maqsadida Respublika qoʻgʻirchoq teatrlarining anʼanaviy XI koʻrik-festivalini oʻtkazish. 2018-yil may Madaniyat vazirligiga ajratilgan davlat budjeti mablagʻlari, Madaniyat va sanʼatni rivojlantirish jamgʻarmasi, homiylik xayriyalari Madaniyat vazirligi, Teatr arboblari uyushmasi, Oʻzbekiston milliy teleradiokompaniyasi, manfaatdor vazirliklar va idoralar 10. Yosh rejissorlar, yosh aktyor, dramaturg va sahna rassomi sohalari boʻyicha ijodkorlarni aniqlash, ularning iqtidorini yuzaga chiqarish, milliy va umuminsoniy qadriyatlarni tarannum etuvchi badiiy barkamol sahna asarlari yaratishlari uchun yosh ijodkorlarda tajriba va professional mahoratning shakllanishiga koʻmaklashish maqsadida yosh ijodkorlarning “Debyut-2018” Respublika koʻrik-festivalini oʻtkazish. 2018-yil oktyabr Madaniyat vazirligiga ajratilgan davlat budjeti mablagʻlari, Madaniyat va sanʼatni rivojlantirish jamgʻarmasi, homiylik xayriyalari Madaniyat vazirligi, Teatr arboblari uyushmasi, Oʻzbekiston milliy teleradiokompaniyasi, manfaatdor vazirliklar va idoralar 11. Badiiy barkamol sahna asarlari yaratish hamda dramaturglar bilan teatrlarning hamkorligini kuchaytirish maqsadida “Sahnada zamonaviy qahramon obrazi” mavzusida dramaturglarning Respublika seminar-kengashini oʻtkazish. 2019-yil iyun - Madaniyat vazirligi, Teatr arboblari uyushmasi, Yozuvchilar uyushmasi, Oʻzbekiston milliy teleradiokompaniyasi, manfaatdor vazirliklar va idoralar 12. Aholi, ayniqsa, yoshlar maʼnaviyatini yuksaltirishda muhim ahamiyat kasb etuvchi badiiy-gʻoyaviy barkamol sahna asarlari yaratish maqsadida buyuk siymolar, zamonamiz qahramonlari obrazi, bugungi kunda yurtimizda amalga oshirilayotgan ulkan bunyodkorlik ishlarini aks ettirgan, badiiy yuksak sahna asarlarini yaratish uchun sahna asarlari tanlovini oʻtkazish. 2018-yildan boshlab har yili Madaniyat vazirligiga ajratilgan davlat budjeti mablagʻlari, homiylik xayriyalari Madaniyat vazirligi, Teatr arboblari uyushmasi, Yozuvchilar uyushmasi, Oʻzbekiston milliy teleradiokompaniyasi, manfaatdor vazirliklar va idoralar 13. Yoshlarga maʼnaviy ibrat boʻladigan yosh avlodni milliy gʻoya, jasorat va matonat ruhida tarbiyalashda hal qiluvchi ahamiyatga ega boʻlgan faol zamondoshlarimiz timsolini yaratish borasida amalga oshirilayotgan islohotlar yuzasidan “Bizning teatr” mavzularida ilmiy-amaliy anjumanlar tashkil etish. 2018 — 2022-yillarda reja asosida Madaniyat vazirligiga ajratilgan budjet mablagʻlari, teatrlarning budjet va budjetdan tashqari mablagʻlari homiylik xayriyalari Madaniyat vazirligi, Oliy va oʻrta maxsus taʼlim vazirligi, Xalq taʼlimi vazirligi, Teatr arboblari uyushmasi, manfaatdor vazirliklar va idoralar 14. Teatrlar xodimlarini siyosiy jarayonlar, dunyoda roʻy berayotgan voqea-hodisalar bilan tanishtirib borish maqsadida Respublika Maʼnaviyat va maʼrifat markazi bilan hamkorlikda siyosiy, huquqiy, maʼnaviy-maʼrifiy davra suhbatlari, uchrashuv tadbirlari tashkil etish. Doimiy reja asosida - Madaniyat vazirligi, Respublika Maʼnaviyat va maʼrifat markazi, manfaatdor vazirliklar va idoralar III. Davlat teatrlari faoliyatiga zamonaviy axborot-kommunikatsiya texnologiyalarini joriy etish hamda interaktiv xizmat koʻrsatishni kengaytirish, aholining davlat teatrlari faoliyatidan xabardorligini oshirish, xorijiy davlatlarning ilgʻor tajribalarini oʻrganish hamda amaliyotga tizimli joriy etish 15. Davlat teatrlarining veb-saytlarini yangilash, mobil elektron dasturini yaratish va Oʻzbekiston Respublikasi Madaniyat vazirligi veb-saytiga birlashtirish. Sayyohlik yoʻnalishdagi teatr saytlarini 2 ta (rus, ingliz) jahon tilida yuritilishini taʼminlash hamda doimiy yangilab borish. Doimiy Teatrlarning budjetdan tashqari mablagʻlari, homiylik xayriyalari Madaniyat vazirligi, Axborot texnologiyalari va kommunikatsiyalarini rivojlantirish vazirligi, Turizmni rivojlantirish davlat qoʻmitasi, manfaatdor vazirliklar va idoralar 16. Respublika teatrlariga chet ellik sayohatchilarning tashrifini tizimli tashkil etish. Bunda sayohatchilarning respublika teatrlariga tashriflarini taʼminlash va tashriflardan ijobiy taassurot qoldirish maqsadida: respublika teatrlarining chet ellik sayyohlar uchun tushunarli evakuatsion belgilari hamda boshqa yordamchi koʻrsatkichlar bilan toʻliq jihozlanganligini xatlovdan oʻtkazib, mavjud kamchiliklarni bartaraf etish; teatr namoyishlari mazmunini xorijiy sayohatchilarga toʻliq yetkazish maqsadida sahnalarni subtitrlar koʻrsatuvchi displey-panellari bilan jihozlash; respublika teatrlarining Turizmni rivojlantirish davlat qoʻmitasi bilan kelishilgan shaklda qoʻyiladigan teatr namoyishlarining yillik taqvimini (namoyish janri boʻyicha) yil yakunidan 3 oy oldin ishlab chiqish va keng targʻib qilish. Doimiy Teatrlarning budjetdan tashqari mablagʻlari, homiylik xayriyalari Madaniyat vazirligi, Turizmni rivojlantirish davlat qoʻmitasi 17. Teatrlar sohasidagi elektron davlat xizmatlarini toʻliq xatlovdan oʻtkazish, ularni takomillashtirish va yangi xizmatlarni joriy etish, xususan, birinchi navbatda: teatrlarga tashrif buyurish va koʻrsatiladigan xizmatlar uchun elektron chipta sotish, xususan, xorijiy valyutaga chet elda turib Internet-doʻkon yoki mobil telefon orqali elektron chipta sotib olinishini taʼminlashni joriy etish; teatrlarning faoliyati va spektakllari toʻgʻrisida axborotlar taqdim etish. 2018-yildan doimiy - Madaniyat vazirligi, Axborot texnologiyalari va kommunikatsiyalarni rivojlantirish vazirligi, manfaatdor vazirliklar va idoralar 18. Teatrlarga aholini jalb etish maqsadida sahnalashtiriladigan spektakllar namoyishini ikki hafta oldin quyidagilar orqali keng yoritish: internet veb-saytlari, ijtimoiy tarmoqlar (telegram, feysbuk va h.k.) orqali zarur maʼlumotlarni (spektakllarning muallifi, rejissori, aktyorlari va sahnalashtiriladigan teatrlarning qisqacha mazmuni, teatrlarga kirish narxlari va boshqa maʼlumotlar) joylashtirish; ijtimoiy roliklarni yaratish va ularni televideniye va internet tarmogʻida joylashtirish. 2018-yildan doimiy Teatrga budjetdan ajratilgan mablagʻlar, budjetdan tashqari mablagʻlari, homiylik xayriyalari Madaniyat vazirligi, Qoraqalpogʻiston Respublikasi Vazirlar Kengashi, viloyatlar hokimliklari, manfaatdor vazirliklar va idoralar 19. Respublikadagi tashkiliy-huquqiy maqomidan qatʼi nazar barcha teatrlarning yagona elektron roʻyxatini shakllantirish, yangilab borish hamda pasportlarini yangilash. 2019-yildan boshlab doimiy - Madaniyat vazirligi, Qoraqalpogʻiston Respublikasi Vazirlar Kengashi, viloyatlar, Toshkent shahri hokimliklari, manfaatdor vazirliklar va idoralar 20. Teatrlar faoliyatini keng targʻib etish maqsadida har bir teatrga afisha va reklamalarini joylashtirish uchun shaharlarning markaziy koʻchalari, teatrlarga yaqin atrofdan joylar ajratish. 2018-2019-yillar - Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari 21. Teatrlarda namoyish etiladigan eng sara spektakllarni, premyeralar va gastrol safarlarini hamda teatrlarning faoliyatini respublika va mahalliy ommaviy axborot vositalari hamda teleradiodasturlar orqali keng yoritib borishni tashkil etish. Doimiy - Oʻzbekiston milliy teleradiokompaniyasi, Oʻzbekiston Milliy axborot agentligi, Madaniyat vazirligi, manfaatdor vazirliklar va idoralar IV. Davlat teatrlarining moddiy-texnik bazasini mustahkamlash, zamonaviy texnologiyalar bilan jihozlash, aholi, ayniqsa, bolalar, keksalar va imkoniyati cheklangan shaxslar uchun yanada qulay shart-sharoitlar yaratish 22. Dastur asosida respublika teatrlari binolarini qurish, rekonstruksiya qilish, mukammal taʼmirlash hamda jihozlash. 2018 — 2022-yillar Oʻzbekiston Respublikasi Investitsiya dasturi doirasida, Davlat budjeti mablagʻlari Madaniyat vazirligi, Moliya vazirligi, Iqtisodiyot vazirligi, Davlat arxitektura va qurilish qoʻmitasi, Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari, manfaatdor vazirliklar va idoralar 23. 2018 — 2022-yillarda Respublika teatrlarining moddiy-texnika bazasini mustahkamlash va ularning faoliyatini rivojlantirishga doir chora-tadbirlar dasturiga muvofiq teatrlar binolarini qurish, rekonstruksiya qilish, mukammal taʼmirlash hamda jihozlash boʻyicha hududiy manzilli dasturlarni ishlab chiqish. Hududiy manzilli dasturlarni ishlab chiqishda teatrlar uchun yangi binolarni qurish uchun shaharning markazidan yer uchastkalari tanlash, aholi uchun qulay joyga joylashtirishni nazarda tutish. har yili yanvar oyida - Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari, Madaniyat vazirligi, Iqtisodiyot vazirligi, Moliya vazirligi 24. Teatrlarning avtotransport (avtobus, yuk tashuvchi) vositalarini bosqichma-bosqich yangilab borish. 2018 — 2022-yillarda reja asosida Davlat budjeti mablagʻlari, homiylik xayriyalari Madaniyat vazirligi, Moliya vazirligi, “Oʻzavtosanoat” AJ, Qoraqalpogʻiston Respublikasi Vazirlar Kengashi, viloyatlar hokimliklari 25. Teatrlarda xavfsizlikni taʼminlash maqsadida videokuzatuv moslamalari, signalizatsiya tizimlarini oʻrnatish va yangilash. 2018 — 2022-yillarda reja asosida Madaniyat vazirligiga ajratilgan davlat budjeti mablagʻlari, teatrlarning budjet va budjetdan tashqari mablagʻlari, Madaniyat va sanʼatni rivojlantirish jamgʻarmasi mablagʻlari Madaniyat vazirligi, Qoraqalpogʻiston Respublikasi Vazirlar Kengashi, viloyatlar hokimliklari, manfaatdor vazirliklar va idoralar 26. Davlat teatrlarining spektakllarini reklama sifatida elektron repertuarlarini shakllantirish, sahnalashtirilgan spektakllar namoyishini sifatli tashkil etish maqsadida: davlat teatrlarini yuqori aniqlikdagi fotoapparat, kamera, proyektorlar va kompyuter texnologiyalari bilan taʼminlash; davlat teatrlarini zamonaviy ovoz kuchaytirish, sahna yoritish moslamalari, grim mahsulotlari, sahna liboslari, ishlab chiqarish sexlari uskunalari, musiqa asboblari va mebel jihozlari bilan taʼminlash. 2018 — 2022-yillar Madaniyat vazirligiga ajratilgan davlat budjeti mablagʻlari, teatrlarning budjet va budjetdan tashqari mablagʻlari, Madaniyat va sanʼatni rivojlantirish jamgʻarmasi mablagʻlari, homiylik xayriyalari Madaniyat vazirligi, manfaatdor vazirliklar va idoralar, Qoraqalpogʻiston Respublikasi Vazirlar Kengashi, viloyatlar hokimliklari 27. Oʻquvchi va talaba yoshlarni teatr sanʼatidan yanada kengroq bahramand etish va maʼnaviy dunyosini boyitish maqsadida ularning respublika teatrlariga tizimli ravishda tashrif buyurishlari boʻyicha alohida reja-jadval ishlab chiqish hamda izchil amalga oshirish. Doimiy - Oliy va oʻrta maxsus taʼlim vazirligi, Xalq taʼlimi vazirligi, Madaniyat vazirligi (mln.soʻmda) t/r Teatrlar nomi Amalga oshirish muddati Obyektning dastlabki loyiha qiymati* shu jumladan yillar boʻyicha: Moliyalashtirish manbai 2018-yil 2019-yil 2020-yil 2021-yil 2022-yil Respublika boʻyicha jami 189 293 5 350 39 092 48 283 44 625 51 942 shundan: Yangi qurilish 63 310 500 10 340 17 069 17 500 17 900 Investitsiya dasturi doirasida respublika budjeti Rekonstruksiya 62 776 3 250 10 232 11 981 18 177 19 136 Investitsiya dasturi doirasida respublika budjeti Mukammal taʼmirlash 50 277 1 600 12 020 16 983 7 168 12 506 Davlat budjeti Jihozlash 12 930 6 500 2 250 1 780 2 400 Davlat budjeti, madaniyat va sanʼatni rivojlantirish jamgʻarmasi Yangi qurilish 1. Andijon viloyati yoshlar teatri binosi qurish ** 2019-2020-yillar 11 591 591 11 000 Investitsiya dasturi doirasida respublika budjeti 2. Buxoro viloyati qoʻgʻirchoq teatri binosi qurish ** 2020 — 2022-yillar 14 541 591 5 000 8 950 Investitsiya dasturi doirasida respublika budjeti 3. Qashqadaryo viloyati qoʻgʻirchoq teatri binosi qurish ** 2019 — 2021-yillar 12 979 591 4 888 7 500 Investitsiya dasturi doirasida respublika budjeti 4. Jizzax viloyati qoʻgʻirchoq teatri binosi qurish ** 2018-2019-yillar 9 659 500 9 159 Investitsiya dasturi doirasida respublika budjeti 5. Xorazm viloyati qoʻgʻirchoq teatri binosi qurish ** 2020 — 2022-yillar 14 541 591 5 000 8 950 Investitsiya dasturi doirasida respublika budjeti Jami 63 310 500 10 340 17 069 17 500 17 900 Rekonstruksiya 1. Berdaq nomidagi Qoraqalpoq davlat akademik musiqali teatri binosi 2018-2019-yillar 7 300 2 750 4 550 Investitsiya dasturi doirasida respublika budjeti 2. Oʻzbekiston davlat drama teatri binosi 2019 — 2021-yillar 12 255 500 5 755 6 000 Investitsiya dasturi doirasida respublika budjeti 3. Oʻzbekiston davlat satira teatri binosi 2019-2020-yillar 5 726 500 5 226 Investitsiya dasturi doirasida respublika budjeti 4. Oʻzbekiston davlat yosh tomoshabinlar teatri binosi 2021-2022-yillar 8 712 500 8 212 Investitsiya dasturi doirasida respublika budjeti 5. Jizzax viloyati musiqali drama teatri binosi 2018-2019-yillar 5 182 500 4 682 Investitsiya dasturi doirasida respublika budjeti 6. Samarqand viloyati qoʻgʻirchoq teatri binosi 2022-yil 3 102 3 102 Investitsiya dasturi doirasida respublika budjeti 7. Samarqand viloyati musiqali drama teatri binosi 2021-2022-yillar 13 822 500 5 500 7 822 Investitsiya dasturi doirasida respublika budjeti 8. Oʻzbekiston davlat musiqali komediya (operetta) teatri binosi 2020-2021-yillar 6 677 500 6 177 Investitsiya dasturi doirasida respublika budjeti Jami 62 776 3 250 10 232 11 981 18 177 19 136 Mukammal taʼmirlash 1. Qoraqalpoq davlat qoʻgʻirchoq teatri binosi 2019-yil 1 141 1 141 Davlat budjeti 2. Andijon viloyati musiqali drama teatri binosi 2020-yil 1 666 1 666 Davlat budjeti 3. Buxoro viloyati musiqali drama teatri binosi 2020-yil 8 051 8 051 Davlat budjeti 4. Namangan viloyati musiqali drama teatri binosi 2021-yil 3 362 3 362 Davlat budjeti 5. Qashqadaryo viloyati musiqali drama teatri binosi 2020-yil 7 267 7 267 Davlat budjeti 6. Samarqand viloyati rus drama teatri binosi 2019-yil 3 165 3 165 Davlat budjeti 7. Oʻzbekiston davlat akademik rus drama teatri binosi 2022-yil 9 341 9 341 Davlat budjeti 8. Oʻzbekiston davlat yoshlar teatri binosi 2021-yil 3 806 3 806 Davlat budjeti 9. Oʻzbekiston davlat qoʻgʻirchoq teatri binosi 2018-yil 11 465 1 600 9 865 Davlat budjeti 10. “Diydor” teatr-studiyasi binosi 2019-yil 1 015 1 015 Davlat budjeti Jami 50 277 1 600 12 020 16 983 7 168 12 506 Jihozlash 1. Kattaqoʻrgʻon shahar drama teatri 2019-yil 2 250 2 250 Davlat budjeti, madaniyat va sanʼatni rivojlantirish jamgʻarmasi 2. Fargʻona viloyati qoʻgʻirchoq teatri 2020-yil 1 780 1 780 Davlat budjeti, madaniyat va sanʼatni rivojlantirish jamgʻarmasi 3. Fargʻona viloyati rus drama teatri 2021-yil 2 400 2 400 Davlat budjeti, madaniyat va sanʼatni rivojlantirish jamgʻarmasi 4. Muqimiy nomidagi Oʻzbekiston davlat musiqali teatri 2018-yil 2 800 2 800 Davlat budjeti, madaniyat va sanʼatni rivojlantirish jamgʻarmasi 5. Xorazm viloyati musiqali drama teatri 2019-yil 3 700 3 700 Davlat budjeti, madaniyat va sanʼatni rivojlantirish jamgʻarmasi Jami 12 930 0 6 500 2 250 1 780 2 400 T/r Tadbirning nomi Bajarish muddatlari Moliyalashtirish manbalari Masʼul bajaruvchilar 1. Teatrda sahnalashtirilayotgan asarlarning badiiy va gʻoyaviy mazmunini tubdan qayta koʻrib chiqish, ularni yangilash va boyitish orqali quyidagilarni ifoda etuvchi spektakllarni yaratish: mamlakatimiz tarixi, buyuk allomalari va bebaho neʼmatlari; bunyodkorlik ishlari; zamon qahramoni va yoshlar obrazi; oila munosabatlari va qadriyatlari; ijtimoiy muammolar va tadbirkorlik masalalari va boshqalar. 2018-yildan boshlab Mahalliy budjetdan ajratilgan mablagʻlar, budjetdan tashqari mablagʻlar, homiylik xayriyalari Madaniyat v�zirligi, Xorazm viloyati hokimligi, manfaatdor vazirliklar va idoralar 2. Oʻzbekiston Respublikasi Prezidentining 2017-yil 23-oktabridagi PQ-3350-son qarori bilan tasdiqlangan 2018 — 2020-yillarda shaharlarda koʻp qavatli arzon uy joylarni qurish va rekonstruksiya qilish Dasturi doirasida Xorazm viloyati musiqali drama teatri xodimlari uchun koʻp qavatli arzon uylar qurish. Bunda: musiqali drama teatriga yaqin joyda boʻsh yer ajratish; arzon turar-joy binosini ipoteka kreditlari asosida teatr xodimlariga imtiyozli tarzda taqdim etish; qurilish ishlari yakunlangandan soʻng binoning 3 ta qavatidagi xonadonlar Xorazm viloyati musiqali drama teatriga operativ boshqaruv huquqi asosi berilishini taʼminlash. 2018 — 2020 yillar Dastur doirasida nazarda tutilgan mablagʻlar doirasida Xorazm viloyati hokimligi, Iqtisodiyot vazirligi, manfaatdor vazirliklar va idoralar 3. Xorazm viloyatidagi teatrlarni har tomonlama qoʻllab-quvvatlash maqsadida viloyat hokimligi bilan teatr oʻrtasida “Doʻstlik klubi”ni tashkil etish, bunda tashkil etiladigan klub doirasida besh yillik aniq chora-tadbirlar rej�sini tasdiqlash. 2018-yil yanvar homiylik xayriyalari Xorazm viloyati hokimligi, Madaniyat vazirligi 4. Teatr repertuarini muntazam ravishda yangilab borish, mamlakatimizda olib borilayotgan keng qamrovli bunyodkorlik ishlarini toʻlaqonli ochib beruvchi, yoshlarning izlanishlarini ifoda etuvchi zamon qahramoni aks etgan har yili kamida 4 ta yangi spektakllarni sahnalashtirish. Bu borada, Oʻzbekiston Yozuvchilar uyushmasi, Respublika Maʼnaviyat targʻibot markazi, dramaturgiya kengashi va dramaturglar bilan ijodiy hamkorlikni yoʻlga qoʻyish. 2018-yildan boshlab doimiy Mahalliy budjetdan ajratilgan mablagʻlar, budjetdan tashqari mablagʻlar, homiylik xayriyalari Madaniyat vazirligi, Oʻzbekiston Yozuvchilar uyushmasi, Respublika Maʼnaviyat va maʼrifat markazi, Xorazm viloyati hokimligi, manfaatdor vazirliklar va idoralar 5. Viloyatdagi oʻrta maxsus taʼlim muassasalari, bolalar musiqa va sanʼat maktablari sahnalarida bir oyda kamida besh marotaba oʻz spektakllarini namoyish etish yuzasidan aniq chora-tadbirlarni, teatr rejissorlarining besh yillik ish rejasini tasdiqlash. 2018-yil yanvar, doimiy - Madaniyat vazirligi, Xorazm viloyati hokimligi, manfaatdor vazirliklar va idoralar 6. Viloyatning barcha hududlaridan isteʼdodli va istiqbolli yoshlarni jalb qilish choralarini koʻrish. 2018 — 2022-yillarda - Madaniyat vazirligi, Xorazm viloyati hokimligi, manfaatdor vazirliklar va idoralar 7. Viloyat teatrining rasmiy veb-saytini yaratish va undagi maʼlumotlarn� doimiy yangilab borish, chiptalarning onlayn buyurtma berish va xarid qilish tizimi va chiptalar hisobini yuritishning elektron dasturini yaratish. 2018-yil II chorak doimiy Axborot va kommunikatsiyalarni rivojlantirish jamgʻarmasi mablagʻlari, mahalliy budjetdan ajratilgan mablagʻlar, budjetdan tashqari mablagʻlar, homiylik xayriyalari Madaniyat vazirligi, Xorazm viloyati hokimligi, Axborot va kommunikatsiyalarni rivojlantirish vazirligi 8. Teatrga aholini jalb etish maqsadida sahnalashtiriladigan spektakllar namoyishini ikki hafta oldin quyidagilar orqali keng yoritish: internet veb-saytlari, ijtimoiy tarmoqlar orqali zarur maʼlumotlarni (spektakllarning muallifi, rejissori, aktyorlari va sahnalashtiriladigan teatrlarning qisqacha mazmuni, teatrlarga kirish narxlari va boshqa maʼlumotlarni) joylashtirish; viloyat va shahar (tuman)larning markaziy koʻchalarida reklama bannerlarini joylashtirish; ijtimoiy roliklar yaratish va ularni televideniye va internet tarmogʻida joylashtirish. 2018-yildan boshlab Mahalliy budjetdan ajratilgan mablagʻlar, budjetdan tashqari mablagʻlar, homiylik xayriyalari Madaniyat vazirligi, Xorazm viloyati hokimligi 9. Soha yoʻnalishi boʻyicha maxsus oʻquv kurslari va seminarlarda teatr ijodiy va texnik xodimlari malakasini oshirish; ijodiy xodimlarning respublika teatrlarida tajriba almashish reja-jadvalini ishlab chiqish va uni amalga oshirish; shuningdek, ijodiy xodimlarni xorijiy mamlakatlar teatrlarida tajriba orttirish va almashishini hamda ijodiy hamkorligini yoʻlga qoʻyish; Respublika va xalqaro miqyosda oʻtkazilayotgan festivallarda teatr jamoasining munosib ishtirokini taʼminlash. Doimiy Tasdiqlangan reja asosida 2018-yil yanvar Doimiy Madaniyat vazirligiga ajratilgan mablagʻlar, mahalliy budjet, budjetdan tashqari mablagʻlar, homiylik xayriyalari Madaniyat vazirligi, Xorazm viloyati hokimligi, Oliy va oʻrta maxsus taʼlim vazirligi, Tashqi ishlar vazirligi, manfaatdor vazirliklar va idoralar 10. Teatr sanʼati ustalari va namoyondalari, yuqori malakali mutaxassislar — so�ist-vokalistlar, xoreograflar, baletmeysterlar, dirijyorlar ishtirokida “Mahorat darslari”, oʻquv-mashgʻulotlarini tashkil etish boʻyicha aniq rejani ishlab chiqish va tasdiqlash. 2018-yil fevral, har yili reja asosida - Madaniyat vazirligi, Xorazm viloyati hokimligi, manfaatdor vazirliklar va idoralar 11. Viloyatning shahar va tumanlarida havaskorlik teatr jamoalari faoliyatini tashkil qilish hamda ushbu jamoalarga teatrning yetuk aktyorlarini biriktirish va ular oʻrtasida “ustoz-shogird” anʼanalarini yoʻlga qoʻyish. 2018-yildan boshlab - Madaniyat vazirligi, Xorazm viloyati hokimligi, manfaatdor vazirliklar va idoralar 12. Respublika teatrlaridan malakali mutaxassislarni jalb qilgan holda, aktyorlarning sahna harakatlarini yanada rivojlantirish boʻyicha aniq rejani ishlab chiqish va tasdiqlash. 2018-yil yanvar aniq reja asosida Mahalliy budjetdan ajratilgan mablagʻlar, budjetdan tashqari mablagʻlar, homiylik xayriyalari Madaniyat vazirligi, Xorazm viloyati hokimligi 13. Oʻzbekiston davlat sanʼat va madaniyat institutida teatr aktyorlarining sahna nutqi madaniyati boʻyicha malakalarini oshirish. Belgilangan reja asosida - Madaniyat vazirligi, Xorazm viloyati hokimligi 14. Taniqli yozuvchi, dramaturg, shoir va bastakorlarni kelishuv asosida jalb qilgan holda xalqimiz maʼnaviy olamini yuksaltirishga xizmat qiladigan gʻoyaviy-badiiy jihatdan yetuk va mukammal sahna asarlari yaratish. 2018 — 2020-yillar Xayriya mablagʻlari Madaniyat vazirligi, Xorazm viloyati hokimligi, Oʻzbekiston Yozuvchilar uyushmasi, Oʻzbekiston Kompozitorlari va bastakorlari uyushmasi, manfaatdor vazirliklar va idoralar 15. Bugungi globallashuv jarayonida jamiyat hayotida teatrning oʻrni va taʼsirini kuchaytirish maqsadida teatr tomoshalariga tomoshabinlar tashriflarini uyushtirish boʻyicha reja ishlab chiqish. 2018-yil yanvar, muntazam ravishda - Xorazm viloyati hokimligi, Madaniyat vazirligi, manfaatdor vazirliklar va idoralar 16. Teatr jamoasining Qoraqalpogʻiston Respublikasi, viloyatlar va Toshkent shahri boʻylab gastrol safarlarini uyushtirish boʻyicha aniq reja-jadval ishlab chiqish va tasdiqlash. 2018-yildan boshlab muntazam ravishda Mahalliy budjetdan ajratilgan mablagʻlar, budjetdan tashqari mablagʻlar, homiylik xayriyalari Madaniyat vazirligi, Xorazm viloyati hokimligi, Qoraqalpogʻiston Respublikasi Vazirlar Kengashi, viloyatlar hokimliklari 17. Viloyatning chekka va chegaraoldi hududlarida uyushmagan yoshlarning teatr sanʼatiga boʻlgan qiziqishini qoʻllab-quvvatlash, ularni iqtidorlarini namoyish qilishga sharoit yaratish maqsadida “Sayyor” yoshlar truppasi tashkil qilish. 2018-yil mart - Xorazm viloyati hokimligi, Oʻzbekiston Respublikasi Madaniyat vazirligi, manfaatdor vazirliklar va idoralar 18. Teatrning sahna liboslari, dekoratsiyalar grim pardoz ashyolari, anjomlari hamda orkestr boʻlimini milliy-zamonaviy cholgʻu asboblari bilan taʼminlash. Doimiy Madaniyat vazirligiga ajratilgan mablagʻlar, mahalliy budjetdan ajratilgan mablagʻlar, budjetdan tashqari mablagʻlar, homiylik xayriyalari, Madaniyat va sanʼatni rivojlantirish jamgʻarmasi mablagʻlari Madaniyat vazirligi, Moliya vazirligi, Xorazm viloyati hokimligi 19. Teatr tarkibida teatr sahnalari uchun maxsus anjomlar, jihozlar (ayollar taqinchoqlari, butoforlar) tayyorlaydigan sex faoliyatini yoʻlga qoʻyish. 2018-yil davomida Mahalliy budjetdan ajratilgan mablagʻlar, budjetdan tashqari mablagʻlar, homiylik xayriyalari, Madaniyat va sanʼatni rivojlantirish jamgʻarmasi mablagʻlari Xorazm viloyati hokimligi, Madaniyat vazirligi, Moliya vazirligi, Iqtisodiyot vazirligi 20. Teatrda namoyish etilayotgan spektakllar hamda gastrol safarlarini ommaviy axborot vositalari orqali yoritib borish. 2018-yildan boshlab muntazam ravishda - Oʻzbekiston Milliy axborot agentligi, Oʻzbekiston milliy teleradiokompaniyasi, Oʻzbekiston elektron ommaviy axborot vositalari milliy assotsiatsiyasi 1. A. Ramatov — Oʻzbekiston Respublikasi Bosh vazirining birinchi oʻrinbosari — “Oʻzbekiston temir yoʻllari” AJ boshqaruvi raisi, Komissiya raisi 2. B. Sayfullayev — Oʻzbekiston Respublikasi Madaniyat vaziri, Komissiya raisining oʻrinbosari 3. B. Zakirov — Oʻzbekiston Respublikasi Davlat arxitektura va qurilish qoʻmitasi raisi, ko�issiya raisining oʻrinbosari 4. O. Nazarbekov — Oʻzbekiston Respublikasi Madaniyat vazirining birinchi oʻrinbosari 5. A. Qodirov — Respublika Maʼnaviyat va maʼrifat markazi rahbari 6. A. Ortiqov — Oʻzbekiston Respublikasi Iqtisodiyot vazirining oʻrinbosari 7. A. Karimov — Oʻzbekiston Respublikasi Moliya vazirining oʻrinbosari 8. O. Umarov — Oʻzbekiston Respublikasi Axborot texnologiyalari va kommunikatsiyalarini rivojlantirish vazirining birinchi oʻrinbosari 9. Sh. Burnashev — Oʻzbekiston Respublikasi Investitsiyalar boʻyicha davlat qoʻmitasi raisining oʻrinbosari 10. Sh. Sharaxmetov — Oʻzbekiston Respublikasi Turizmni rivojlantirish davlat qoʻmitasi raisining oʻrinbosari 11. B. Gʻaniyev — Oʻzbekiston davlat musiqali komediya (operetta) teatri direktori 12. K. Sabirdjanov — A. Navoiy nomidagi Oʻzbekiston davlat akademik katta teatri bosh muhandisi 13. �. Axmetjanova — Oʻzbekiston Respublikasi Madaniyat vazirligining boshqarma boshligʻi, komissiya kotibi